Folketing
2008-01-25

Jeg kunne godt tænke mig at vide, om ordføreren mener, at det er et problem, at så stor en del af barslen tages af kvinder, sådan som vi oplever det i dag. Altså, mener ordføreren, at man skal tilstræbe, at fordelingen af barslen mellem mænd og kvinder bliver lidt mere ligelig? Jeg kan forstå, at ordføreren mener, at der er ét område i forhold til ligestilling i Danmark, hvor der ikke er ligestilling, nemlig for de muslimske kvinder. Mener ordføreren, at der findes områder i Danmark, hvor der ikke er ligestilling, og som vedrører etnisk danske kvinder?